16.07.2021

**Владимир Уйба видзӧдліс, кыдзи Вуктыл районын дасьтысьӧны ломтысян кадколаст кежлӧ**

Талун, сора тӧлысь 16 лунӧ, Вуктыл районӧ удж серти ветлігӧн Коми Республикаса Юралысь Владимир Уйба видзӧдліс Дутов сиктса да Вуктыл карса котельнӧйяс, Пӧдчерем да Вуктыл костын стрӧитчысь водовод, нуӧдіс муниципалитетын овмӧс да коммунальнӧй, биару да теплоэнергетическӧй комплексъяс 2021-2022 воясся ар-тӧв кадколастӧ торкавтӧг уджалӧм кежлӧ дасьтӧм серти сӧвещание.

Дутов сиктын биару вылын уджалысь котельнӧйын сувтӧдӧма биару сяма да кизьӧр ломтас вылын уджалысь горелкаа котёл, дасьтӧма аварийнӧй ломтас видзас вылӧ доз. Неминуча лоӧм вылӧ котельнӧйын эм биӧн могмӧдан содтӧд ӧшмӧс (дизель-генератор), стационарнӧй ДЭС-100, вынйӧрыс сылӧн 100 кВТ.

Вуктыл карса ва шонтан шӧр котельнӧйын пӧсь валысь да шонтӧмлысь температурасӧ содтӧм могысь вуж выйӧдз вежӧма пластинаа кык теплообменник подув вылын ГВС система, ӧтувъя вынйӧрыс – 24 МВт. Мунӧны уджъяс котёлъяс капитальнӧя дзоньталӧм серти, пӧсь ваӧн, шоныдӧн могмӧдан, карлӧн ортсыса инженернӧй сетьяслысь системаяс мыськалӧм да прессуйтӧм серти. 1, 2 №-а пластинаа теплообменникъяс серти нуӧдӧма кислотнӧй обработка (химия отсӧгӧн весалӧм). Монтируйтӧма химическӧя ва дасьтан система, водзӧ кутасны нуӧдны пусконаладочнӧй уджъяс.

Водзӧ стрӧитчӧ Пӧдчерем да Вуктыл костын водовод. Ӧнія 24 километра кузьта водоводсӧ пыртӧма уджӧ 1984 воӧ да сійӧ важмӧма нин 100% вылӧ. Выльыслӧн кузьтаыс – пӧшти 22,5 километр. Стрӧитан да монтируйтан уджыс дась 90% вылӧ. Объектсӧ кӧсйӧны пыртны уджӧ 2021 воӧ арнас.

Муниципалитетын овмӧс да коммунальнӧй, биару да теплоэнергетическӧй комплексъясса объектъяс 2021-2022 воясся тӧв кежлӧ дасьтӧм серти сӧвещание дырйи шӧр докладъясӧн сёрнитісны «Вуктыл» КК МЮ юралысь – «Вуктыл» КК администрацияӧн юрнуӧдысь Гульнара Идрисова, Коми Республикаса стрӧитчан, оланін да коммунальнӧй овмӧс министр Игорь Кузьмичев, Коми Республикаса стрӧитчан, оланін да техническӧй дӧзьӧр (контроль) службаӧн юрнуӧдысьӧс медводдза вежысь Ольга Микушева.

Сӧвещание помшуӧмъяс серти Коми Республикаса Юралысь Владимир Уйба тшӧктіс регионса Стрӧитчан министерстволы да «Вуктыл» КК МЮ администрациялы ресурсъясӧн могмӧдан организацияяскӧд да муниципалитетлӧн веськӧдлан котыръяскӧд ӧтвыв котыртны карсӧ шоныдӧн да пӧсь ваӧн могмӧдӧм серти колана нога удж.

16.07.2021

Владимир Уйба проверил ход подготовки Вуктыльского района к отопительному периоду

Сегодня, 16 июля, в ходе рабочей поездки в Вуктыльский район Глава Республики Коми посетил котельные в селе Дутово и городе Вуктыл, строящийся водовод Подчерье-Вуктыл, провёл совещание по подготовке жилищно-коммунального, газового и теплоэнергетического комплексов муниципалитета к бесперебойной работе в осенне-зимний период 2021-2022 годов.

На газовой котельной села Дутово установлен котёл с горелкой для работы на газообразном и жидком топливе, установлена ёмкость для запаса аварийного топлива. На случай чрезвычайной ситуации, на котельной имеется резервный источник электроснабжения (дизель-генератор), стационарный ДЭС-100, мощностью 100 кВТ.

На Центральной водогрейной котельной города Вуктыл для повышения температуры подачи горячего водоснабжения и отопления проведена реконструкция системы ГВС на базе двух пластинчатых теплообменников общей установленной мощностью 24 МВт. Ведутся работы по капитальному ремонту котлов, промывке и опрессовке системы горячего водоснабжения, теплоснабжения, наружных инженерных сетей города. Выполнены работы по кислотной обработке (химической очистке) пластинчатых теплообменников № 1, 2. Монтаж системы химической водоподготовки окончен, далее будут производиться пусконаладочные работы.

Продолжается строительство водовода Подчерье-Вуктыл. Существующий водовод протяжённостью 24 км введён в эксплуатацию в 1984 году и имеет 100% износ. Протяжённость нового – почти 22,5 км. Объём выполненных строительно-монтажных работ составляет около 90 %. Ввести объект в эксплуатацию планируется осенью 2021 года.

На совещании по подготовке объектов жилищно-коммунального, газового и энергетического комплексов муниципалитет к работе в зимний период 2021-2022 гг. с основными докладами выступили глава МО ГО «Вуктыл» - руководитель администрации ГО «Вуктыл» Гульнара Идрисова, Министр строительства и жилищно-коммунального хозяйства Республики Коми Игорь Кузмичев, Первый заместитель руководителя Службы Республики Коми строительного, жилищного и технического надзора (контроля) Ольга Микушева.

По итогам совещания Глава Республики Коми Владимир Уйба поручил Минстрою региона и администрации МО ГО «Вуктыл» совместно с ресурсоснабжающей организацией и управляющими компаниями муниципалитета организовать работу по реализации комплекса мер, направленных на нормализацию ситуации с теплоснабжением и горячим водоснабжением города.